Държавен вестник, бр. 53, 2018 г., стр. 59

БРОЙ  53	
Д Ъ Р Ж А В Е Н  В Е С Т Н И К 	
СТР.  59  
Фиг. С3. Измерване на съпротивлението на за­
земител с токови клещи
4. Изисквания към тестовата апаратура
4.1. Тестовата апаратура трябва да отговаря на 
общите изисквания, определени в глава четвърта 
на наредбата, както и на специфичните изисква­
ния, дадени в т. 4.2.
4.2. Специфичните изисквания, заимствани от 
EN 61557-5 „Електробезопасност в разпределителни 
мрежи за ниско променливо напрежение до 1000 V 
и постоянно напрежение до 1500 V. Средства за 
изпитване, измерване или контрол на защитни 
мерки. Част 5: Съпротивление на заземители и 
заземителни уредби“ (Electrical safety in low voltage 
distribution systems up to 1000 V a.c. and 1500 V d.c. 
Equipment for testing, measuring or monitoring of 
protective measures – Part 5: Resistance to earth), са:
а) максималната неопределеност не трябва да 
превишава ±30 % при следните условия:
 – шумово напрежение 3 V/400 Hz, 60 Hz, 50 Hz, 
16,66 Hz или постоянeн ток, подаван между E(ES) 
и S изпитателните клеми;
 – съпротивлението на спомагателните сонди да 
е в обхвата от 0 до 100 Re, но не повече от 50 kΩ;
б) трябва да се използва променливо изпита­
телно напрежение, без постоянна съставна; из­
питателното напрежение не трябва да превишава 
50 Veff (70 Vpic) или изпитателният ток трябва да е 
по-малък от 3,5 mAeff (5 mApic), или изпитателният 
сигнал трябва да е приложен за не повече от 30 ms;
в) тестовата апаратура трябва да има индикация 
за прекомерно съпротивление на спомагателните 
изпитателни електроди;
г) външно напрежение до 120 % от номиналното 
напрежение на мрежата, подадено на тестовата 
апаратура, не трябва да я поврежда или да предиз­
виква каквато и да е опасност за оператора; освен 
това стопяем предпазител в тестовата апаратура 
не трябва да се стопява.
5. Специфични изисквания към маркировката
В допълнение на изискванията към маркиров­
ката, определени в глава четвърта на наредбата, 
тестовата апаратура трябва да има обозначения 
на клемите, както следва:
а) Е – клема за заземяващия електрод;
б) ES – клема за сондата, разположена по-
близко до заземяващия електрод;
в) S – клема за сондата;
г) Н – клема за спомагателния заземяващ 
електрод.
6. Изисквания за квалификация на персонала
6.1. Измерванията се извършват само от квали­
фициран електротехнически персонал, преминал 
специално обучение.
6.2. Измерванията при напрежения до 1000 V 
се провеждат от едно лице, притежаващо най-
малко трета квалификационна група за електро­
безопасност при работа по електрообзавеждането, 
съгласно Правилника за безопасност и здраве 
при работа по електрообзавеждането с напреже­
ние до 1000 V или Правилника за безопасност 
и здраве при работа в електрически уредби на 
електрически и топлофикационни централи и по 
електрически мрежи.
6.3. Измерванията при напрежения над 1000 V 
се провеждат от две лица, притежаващи съответно 
най-малко четвърта и трета квалификационна 
група за безопасност при работа в електрически 
уредби и мрежи, съгласно Правилника за безопас­
ност и здраве при работа в електрически уредби 
на електрически и топлофикационни централи и 
по електрически мрежи.
7. Подготовка и провеждане на измерванията
7.1. При подготовката за провеждане на измер­
ванията се извършват:
а) запознаване с проектната документация и с 
резултатите от предходни измервания;
б) установяване на параметрите на проверя­
вания заземител/заземителна уредба;
в) установяване със сигурност, че напрежението 
към проверявания заземител или заземителна 
уредба е изключено от всички страни и отсъства 
остатъчно напрежение;
г) установяване, че веригата на товара е из­
ключена сигурно или е отсъединена.
7.2. Преди началото на работа в зоната на 
измерванията трябва да бъдат изпълнени всички 
организационни и технически мерки за безопасност 
съгласно Правилника за безопасност и здраве при 
работа по електрообзавеждането с напрежение 
до 1000 V, съответно Правилника за безопасност 
и здраве при работа в електрически уредби на 
електрически и топлофикационни централи и по 
електрически мрежи.
7.3. Подготовката на тестовата апаратура за 
провеждане на измерване и самото измерване се 
извършват съобразно указанията на производителя 
на тестовата апаратура.
8. Контрол за точността на резултатите от 
измерванията
8.1. Контролът за точността на резултатите от 
измерванията се осигурява чрез периодичната 
проверка (калибриране) на тестовата апаратура.
8.2. Забранява се провеждане на измервания 
с тестова апаратура с просрочена периодична 
проверка (калибриране).
9. Оформяне на резултатите от проверките и 
оценката за съответствие
9.1. В получените при измерването стойности за 
съпротивлението могат да бъдат внесени корекции 
съобразно предназначението на проверявания 
заземител/заземителна уредба – за електрическа 
уредба или за мълниезащитна уредба, съобразно 
периода, в който се провеждат измерванията 
(влажен или сух), както и по други основания, 
които са предвидени в нормативен акт, в проекта 
или в специализираната литература.